Video: Jong SA’ner wen ruimtereisSkermskoot uit die video ‘n Video-onderhoud volg onderaan die berig. Niemand in Mandla Maseko se familie was al ooit buite Suid-Afrika nie, maar dié jong platejoggie gaan in 2015 besoek aflê aan die ruimte. Maseko (25) van Mabopane naby Pretoria het ŉ kompetisie van ŉ Amerikaanse ruimteakademie gewen om in 2015 103 km ver in die ruimte te reis. Hy het miljoene ander deelnemers uit 75 lande uitgestof en is saam met 22 ander mense gekies om op dié uurlange reis aan boord die Lynx Mark II-ruimteskip te gaan. Maseko is ŉ voormalige siviele ingenieurswese-student, maar moes opskop omdat hy nie meer die studiegeld kon beskotig nie. Die ruimtereis is ongeveer $100 000 (sowat R1.08 miljoen) werd. Maseko bly steeds in die huis saam met sy ouers en vier sibbe. Hy is op 5 Desember as een van die wenners aangewys. Die kompetisie is gereël deur AXE Apollo-ruimteakademie en word geborg deur Unilever en Space Expedition Corporation (SXC). Hy het reeds ŉ week lank by die Kennedy-ruimteakademie in Florida spandeer waar hy opleiding moes ondergaan. Hy het daar ook die Amerikaanse ruimtereisiger, Buzz Aldrin, ontmoet. Aldrin is die tweede persoon wat op die maan geloop het. Hy werk deeltyds as ŉ platejoggie by partytjies.